Elon Musk เปลี่ยนใจ ไม่เอา Tesla ออกจากตลาด
เมื่อ 2 สัปดาห์ที่แล้ว อีลอน มัสก์ CEO ของบริษัทรถที่ใช้พลังงานไฟฟ้า ชื่อดัง Tesla ได้มีการทวีตข้อความว่า “เขากำลังพิจาราณาถึงการนำบริษัทของตนเองออกจากตลาดหุ้นในราคา 420 ดอลลาร์สหรัฐ”
25 ส.ค. 2561

Elon Musk เปลี่ยนใจ ไม่เอา Tesla ออกจากตลาด / โดย ลงทุนแมน
เมื่อ 2 สัปดาห์ที่แล้ว
อีลอน มัสก์ CEO ของบริษัทรถที่ใช้พลังงานไฟฟ้า ชื่อดัง Tesla ได้มีการทวีตข้อความว่า
“เขากำลังพิจาราณาถึงการนำบริษัทของตนเองออกจากตลาดหุ้นในราคา 420 ดอลลาร์สหรัฐ”
โดยคาดว่าจะใช้เงินส่วนตัวของเขาและการจัดหาเงินทุนเพิ่มเติมสำหรับกระบวนการนี้
โดยเขาก็ได้อธิบายสาเหตุหลักว่าต้องการที่จะให้พนักงานทุกคนโฟกัสกับเรื่องงานมากกว่าที่จะต้องมาสนใจราคาหุ้นที่ปรับตัวอยู่ตลอดเวลา
นอกจากนั้นยังลดปัญหาในเรื่องของการที่จะต้องมาเตรียมการแถลงผลประกอบการในทุกๆไตรมาส
และไม่ต้องเป็นห่วงเรื่องความผันผวนของราคาหุ้นที่เกิดจากการ Short sell ของผู้ที่มองในแง่ลบต่อบริษัท
หลังจากข่าวนี้ทำให้หุ้นของ Tesla ที่มีมูลค่า 342 ดอลลาร์สหรัฐไปปิดที่ 380 ดอลลาร์สหรัฐ
แต่มาวันนี้ Elon Musk บอกว่าเขาเปลี่ยนใจ ไม่นำ บริษัท Tesla ออกจากตลาดหุ้นแล้ว
เพราะหลังจากที่เขาพูดคุยกับผู้ถือหุ้น และนายธนาคารหลายคน
หลายคนเห็นตรงกันว่าไม่ต้องการให้ Tesla ออกจากตลาดหุ้น
สรุปแล้วราคาหุ้น Tesla ปิดเมื่อวานที่ 322 ดอลลาร์สหรัฐ เป็นราคาที่ต่ำกว่าวันที่เขาประกาศว่าจะนำออกจากตลาดหุ้นถึง 15%
ทั้งนี้ อีลอน มัสก์ ถือหุ้น 20% ในบริษัท Tesla
และบริษัท Tesla เป็นบริษัทรถยนต์ที่มีมูลค่ามากสุดในสหรัฐอเมริกาในปัจจุบัน
แต่ไม่ว่าจะมีมูลค่ามากอย่างไร
เรื่องนี้ทำให้คิดได้ว่า
การที่ผู้นำบริษัทประกาศว่าจะทำอะไร
อย่าคิดว่ามันจะเป็นอย่างนั้นไปตลอด
เพราะบางทีเขาเหล่านั้นก็เปลี่ยนใจได้เหมือนกัน..